Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 614/13/6606	Lučenec, 1.4.2015
EEČ : 2-47-35-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.1.2014, spisová značka 1 Pv 614/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.11.2013 vo Fiľakove na Ul. SNP č. 3 v pohostinstve XXXXX u seba vo vrecúšku poskladanom z novín prechovával vysušené úlomky rastlín rodu konope s hmotnosťou upotrebiteľného materiálu 0,48 g s množstvom účinnej látky tetrahydrokanabinolu (THC) o hmotnosti viac ako 40 mg, ktoré množstvo zodpovedá minimálne jednej obvykle jednorazovej dávke drogy a toto vrecúško aj s obsahom podľa § 89 ods. 1 Tr. poriadku dobrovoľne vydal poverenému príslušníkovi PZ potom, ako bol označený služobným psom cvičeným na vyhľadávanie drog, pričom rastliny rodu Cannabis (konope) sú uvedené v I. skupine omamných látok a látka tetrahydrokanabinol (THC) je uvedená v I. skupine psychotropných látok v zozname omamných a psychotropných látok uvedených v zák. č. 139/1998 Z. z. o omamných látkach, psychotropných látkach a prípravkoch

Uznesením prokurátora Okresnej prokuratúry XXXXX zo dňa 30.1.2014, spisová značka 1 Pv 614/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 1 Pv 614/13/6606-8 zo dňa 30.01.2014, ktoré nadobudlo právoplatnosť dňa 08.02.2014 bolo trestné stíhanie proti XXXXX pre prečin nedovolenej výroby omamných a psychotropných látok,  jedov alebo prekurzorov,  ich držanie a obchodovanie s nimi podľa § 171 ods. 1 Tr. zákona podmienečne zastavené v zmysle § 216 ods. 1 Tr. poriadku. Súčasne, v zmysle § 216 ods. 2 Tr. poriadku, bola obvinenému určená skúšobná doba v trvaní 12 mesiacov. Táto uplynula dňa 08.02.2015.

	Po uplynutí skúšobnej doby som vo veci vykonal šetrenie ohľadom osoby XXXXX, pričom som zistil, že obvinený počas skúšobnej doby nespáchal žiadny trestný čin ani priestupok a nedopustil sa konania, ktoré by bolo v rozpore so zákonom. Možno konštatovať, že viedol riadny život. 

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, prokurátor rozhodne, že sa obvinený osvedčil. 

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9  ods. 1 písm. e) Tr. poriadku.

	Vzhľadom na vyššie uvedené skutočnosti som dospel k záveru, že obvinený XXXXX spĺňa podmienky vyššie citovaného ustanovenia § 217 ods. 1 Tr. poriadku, a preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Trizna
prokurátor